આ જ વિષય પર યોજાયેલી વિદ્વદ્ ગોષ્ઠિમાં અમેરિકાના જગવિખ્યાત વ્યાકરણાચાર્ય શ્રી જ્યોર્જ કાર્ડોના, જર્મનીની લીપ્ઝિંગ યુનિવર્સિટીના વિદ્વાન પ્રાધ્યાપક શ્રી સદાનંદદાસ, સાનડિયાગો સ્ટેટ યુનિવર્સિટીના વિદ્વાન શ્રી સ્થાનેશ્વર તીમલ્સીના, કાલિકટ યુનિવર્સિટીના પ્રકાંડ વિદ્વાન શ્રી સી. રાજેન્દ્રન્, ભાંડારકર ઓરિએન્ટલ રિસર્ચ ઇન્સ્ટિટ્યૂટના પ્રકાંડ વિદ્વાન શ્રી શ્રીકાંત બાહુલકર વગેરે વિદ્વાનોએ આ અક્ષરપુરુષોત્તમ દર્શન વિદ્વદ્ ગોષ્ઠિમાં ભાગ લીધો હતો. પૂજ્ય ભદ્રેશદાસ સ્વામીએ આ વિદ્વદ્ ગોષ્ઠિનું સમાપન કર્યું હતું. ઉપરોક્ત બંને વિદ્વદ્ સમારોહમાં વિદ્વાનોએ સિદ્ધ કરી બતાવ્યું હતું કે ભગવાન શ્રી સ્વામિનારાયણ દ્વારા પ્રબોધિત તત્ત્વજ્ઞાન ‘અક્ષરપુરુષોત્તમ દર્શન’ એક મૌલિક અને આગવું તત્ત્વજ્ઞાન છે. આ તત્ત્વજ્ઞાનને વિશ્વસ્તરે વિમર્શ કરીને તત્ત્વજ્ઞાનના એક નૂતન આવિષ્કાર તરીકે સ્વીકારવું જોઈએ.